《千秋岁（四明赵制置、史开府劝乡老众宾酒）》
宋代·李浙

鄮峰凝瑞，鄞水浮佳气。晴景转，花光媚。碧幢森大纛，红旆纷千骑。相遇处，满城鹤发群仙萃。绮席张高会。鼍鼓笙箫沸。金兽袅，檀烟翠。玉山环回座，休惜今朝醉。觞再举，清歌共引千秋岁。

作者简介：李浙[约公元一一九四年前后在世]字子秀，庐陵人，李泳之弟。生卒年均不详，约宋光宗绍熙末前后在世。尝为官。与兄洪、漳、泳弟洤并工词，有《李氏花萼集》五卷，《文献通考》为五人所合著。